ai4bharat/Pralekha huggingface dataset:
অর্থমন্ত্রক
কোভিড-১৯ মহামারীর বিরুদ্ধে লড়াইয়ে ভারতীয় অর্থনীতিকে সাহায্য করতে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণের ৬,২৮,৯৯৩ কোটি টাকার বিশেষ প্যাকেজ ঘোষণা
নতুনদিল্লি, ২৮শে জুন, ২০২১
কোভিড-১৯ মহামারীর বিরুদ্ধে লড়াইয়ে সারা বিশ্ব জুড়ে বিরূপ প্রতিক্রিয়া সৃষ্টি হয়েছে। ভারতীয় অর্থনীতিকে সাহায্য করতে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণ ৬,২৮,৯৯৩ কোটি টাকার বিশেষ প্যাকেজ ঘোষণা করেছেন। এই প্যাকেজটি দেখতে নীচের লিঙ্কে ক্লিক করুনঃ-
https://static.pib.gov.in/WriteReadData/specificdocs/documents/2021/jun/doc202162821.pdf
CG/CB
(Visitor Counter : 186
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩৯ কোটি ৭০ লক্ষ অতিক্রম করেছে
গত ২৪ ঘণ্টায় ৭০ লক্ষেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৪০ শতাংশ
গত ২৪ ঘণ্টায় নতুন করে সংক্রমিত হয়েছেন ৭ হাজার ৪৯৫ জন
ভারতে সক্রিয় সংক্রমিতের সংখ্যা ৭৮ হাজার ২৯১
সাপ্তাহিক সংক্রমিতের হার ০.৫৯ শতাংশ, যা গত ৩৯ দিন ধরে ১ শতাংশের নীচে রয়েছে
নয়াদিল্লি, ২৩ ডিসেম্বর, ২০২১
ভারতে এ পর্যন্ত ১,৩৯,৬৯,৭৬,৭৭৪টি টিকার ডোজ দেওয়া হয়েছে। গতকাল টিকা দেওয়া হয়েছে ৭০,১৭,৬৭১ জনকে।
স্বাস্থ্য কর্মীদের মধ্যে ১,০৩,৮৪,৭৭৩ জন টিকার প্রথম ডোজ এবং ৯৬,৬৩,৫০৮ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮৪,৪৯০ জন প্রথম ডোজ এবং ১,৬৮,০৩,০২৫ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৯,০১,৯৬,৭১৪ জন এবং দ্বিতীয় ডোজ পেয়েছেন ৩০,৪৮,০৪,৮৯৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,২৩,৫৭,১৯৯ জন। আর দ্বিতীয় ডোজ পেয়েছেন ১৪,৩০,৮৩,২০৪ জন। যাঁদের বয়স ৬০-এর ওপরে তাঁদের মধ্যে ১২,০১,৬১,৭৮৮ জন প্রথম ডোজ এবং ৯,১১,৩৫,৩০৮ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৬ হাজার ৯৬০ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪২ লক্ষ ৮ হাজার ৯২৬ জন সুস্থ হয়ে উঠেছেন। জাতীয় আরোগ্য লাভের হার ৯৮.৪ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৭ হাজার ৪৯৫ জন। গত ৫৬ দিন ধরে নতুন করে সংক্রমিত হচ্ছেন ১৫ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৭৮ হাজার ২৯১ জন চিকিৎসাধীন। দেশে মোট সংক্রমিতের মাত্র ০.২৩ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১২ লক্ষ ৫ হাজার ৭৭৫টি নমুনা পরীক্ষা করা হয়েছে। এ পর্যন্ত দেশে ৬৬ কোটি ৮৬ লক্ষ ৪৩ হাজার ৯২৯টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৫৯ শতাংশ এবং দৈনিক সংক্রমণের হার ০.৬২ শতাংশ। গত ৮০ দিন ধরে দৈনিক সংক্রমণের হার ২ শতাংশের কম আর ১১৫ দিন ধরে ৩ শতাংশের কম।
CG/CB/SB
(Visitor Counter : 78
স্বাস্থ্যওপরিবারকল্যাণমন্ত্রক
পিএমএসএসওয়াই-এর আওতায় সুপার স্পেশালিটি হাসপাতাল
নয়াদিল্লি, ৬ ডিসেম্বর, ২০১৯
স্বাস্থ্য ও পরিবারকল্যাণ মন্ত্রক ১৪ই জুন, ২০১৮-য় প্রধানমন্ত্রী স্বাস্থ্য সুরক্ষা যোজনার  আওতায় বেশ কিছু প্রকল্পের উন্নতিকল্পে সময়সীমা নির্ধারণ করেছে। এছাড়া, যে সংস্থাগুলি এবং সরকারি মেডিকেল কলেজগুলি এই প্রকল্প রূপায়িত করবে তাদের জন্য কিছু নীতি-নির্দেশিকা জারি করেছে। এই নীতি-নির্দেশিকা অনুযায়ী, চিকিৎসার জন্য ব্যবহৃত যন্ত্রপাতির ক্রয়, স্থাপনা এবং তা ব্যবহার করার বিষয় উল্লেখ রয়েছে।
পিএমএসএসওয়াই-এর তৃতীয় পর্যায়ে গোয়ালিয়রের গজরা রাজা মেডিকেল কলেজের সুপার স্পেশালিটি ব্লক নির্মাণের কাজ শেষ হয়েছে। মডিউলার অপারেশন থিয়েটার, মেডিকেল গ্যাস পাইপলাইন সিস্টেম এবং সেন্ট্রাল স্টেরাইল সার্ভিস ডিপার্টমেন্টের কাজও শেষ হয়েছে। এই প্রকল্পগুলির আওতায় ২৮ কোটি ৯৭ লক্ষ টাকা ব্যয়বরাদ্দ ধরা হয়েছে। চিকিৎসার জন্য যন্ত্রপাতির ৫৬টি যন্ত্রাংশের মধ্যে ৪৫টি ইতোমধ্যেই সরবরাহ করা হয়েছে। এই মেডিকেল কলেজে ২১০ আসনবিশিষ্ট সুপার স্পেশালিটি ব্লকে ৩০টি আইসিইউ বেড, ১২টি ডায়ালেসিস বেড, ছয়টি অপারেশন থিয়েটার সহ জিআই মেডিসিন, জিআই সার্জারি, ইউরোলজি, নেফ্রোলজি, নিওন্যাটলজি এবং পেডিয়াট্রিক সার্জারি গড়ে তোলা হবে।
১০০০ এমএ এক্স-রে, স্বয়ংক্রিয় রেডিওগ্রাফি, এমআরআই ১.৫টি, কালার ডপলার, এন্ডোস্কোপ এবং ডায়ালিসিস মেশিন কেনা হয়েছে। পিএমএসএসওয়াই-এর আওতায় এই সুবিধাগুলি রোগীদের কাছে পৌঁছে দেওয়ার জন্য যে কর্মী নিয়োগের প্রয়োজন তার জন্য মেডিকেল কাউন্সিল অফ ইন্ডিয়া/এনএমসি-র কাছে সংশ্লিষ্ট সরকারি মেডিকেল কলেজের অতিরিক্ত স্নাতকোত্তর আসনে ছাত্র ভর্তির জন্য আবেদন করা হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবারকল্যাণ দপ্তরের প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 40
দক্ষতাউন্নয়নওশিল্পোদ্যোগমন্ত্রক
কোভিড-১৯ সংক্রমণের জন্য কোয়ারেন্টাইন সেন্টার হিসাবে জাতীয় দক্ষতা প্রশিক্ষণ প্রতিষ্ঠানগুলিকে কাজে লাগানোর সিদ্ধান্ত
নয়াদিল্লি, ২৯ মার্চ, ২০২০
নোভেল করোনা ভাইরাস সংক্রমণ মোকাবিলায় সরকারের প্রস্তুতির অঙ্গ হিসাবে জাতীয় দক্ষতা প্রশিক্ষণ প্রতিষ্ঠানগুলিকে ব্যবহার করার সিদ্ধান্ত নিয়েছে কেন্দ্রীয় দক্ষতা উন্নয়ন ও শিল্পোদ্যোগ মন্ত্রক। এই প্রশিক্ষণ প্রতিষ্ঠানগুলির সারা দেশে ছড়িয়ে থাকা হোস্টেলগুলিকে কোয়ারেন্টাইন বা আইসোলেশন বিভাগে রূপান্তরিত করা হবে। করোনা মহামারী রুখতে সরকারের প্রস্তুতি অঙ্গ হিসাবে যে সমস্ত পদক্ষেপ নেওয়া হয়েছে, তার মধ্যে সামাজিক দূরত্ব বজায় রাখার বিষয়টিতে অগ্রাধিকার দেওয়া হচ্ছে।
কেন্দ্রীয় দক্ষতা উন্নয়ন ও শিল্পোদ্যোগ মন্ত্রকের পক্ষ থেকে স্কিল ইন্ডিয়া মিশনের আওতায় বিভিন্ন কর্মসূচির মাধ্যমে ১ লক্ষ কর্মীকে স্বাস্থ্য বিষয়ক প্রশিক্ষণ দেওয়া হয়েছে। প্রশিক্ষিত এই ব্যক্তিদের একটি তালিকা ইতিমধ্যেই কেন্দ্রীয় স্বাস্থ্য ও পরিবার কল্যাণ মন্ত্রককে দেওয়া হয়েছে। প্রশিক্ষিত এই কর্মীরা কোয়ারেন্টাইন, আইসোলেশন ও হাসপাতালগুলিতে ভাইরাসে আক্রান্ত ব্যক্তিদের চিকিৎসা পরিচর্যায় সাহায্য করতে দক্ষ। এছাড়াও, স্বাস্থ্য ও পরিবার কল্যাণ মন্ত্রককে স্বাস্থ্য পরিচর্যা বিষয়ক ২ হাজার প্রশিক্ষক এবং ৫০০ জনেরও বেশি বিশেষ স্বাস্থ্য পরিচর্যাকারীর নাম পাঠানো হয়েছে।
মন্ত্রকের কর্মীরা সিদ্ধান্ত নিয়েছেন, করোনা ভাইরাস মহামারী রুখতে সরকারের যাবতীয় প্রচেষ্টায় সহায়তা দিতে তাঁদের একদিনের বেতন পিএম-কেয়ার্স তহবিলে দান করবেন।
মন্ত্রকের পক্ষ থেকে আরও জানানো হয়েছে, প্রধানমন্ত্রী কৌশল বিকাশ যোজনা -র আওতায় প্রশিক্ষিত স্বাস্থ্য কর্মীর সংখ্যা ৯২ হাজার ৪০, রেডিও লজিস্টদের সংখ্যা ৩৭৩, এক্স-রে টেকনিশিয়ান ২৯৯, ফ্রন্ট লাইন স্বাস্থ্য কর্মী ৫৩০, জেনারেল ডিউটি অ্যাসিস্ট্যান্ট ১০ হাজার ১৭২ জন রয়েছেন। এদের তালিকাও কেন্দ্রীয় স্বাস্থ্য মন্ত্রকের হাতে তুলে দেওয়া হয়েছে। স্কিল ইন্ডিয়া কর্মসূচির আওতায় এখনও পর্যন্ত ৩ কোটিরও বেশি মানুষকে প্রশিক্ষণ দেওয়া হয়েছে এবং ফ্ল্যাগশিপ কর্মসূচি পিএম-কেভিওয়াই কর্মসূচিতে ২০১৬-২০২০ পর্যন্ত ৭৩ লক্ষেরও বেশি প্রার্থীকে প্রশিক্ষণ দেওয়া হয়েছে।
CG/BD/SB
(Visitor Counter : 65
মৎস্য ও পশু পালন এবং দুগ্ধশিল্প মন্ত্রক
রাষ্ট্রীয় কামধেনু আয়োগ কামধেনু গো–বিজ্ঞান প্রচার–প্রসার পরীক্ষার কথা ঘোষণা করেছে
নতুন দিল্লি, ০৫ জানুয়ারি, ২০২১
সারা দেশে সব কলেজ এবং বিশ্ববিদ্যালয়ে কামধেনু চেয়ার বা কামধেনু গবেষণা কেন্দ্র বা কামধেনু পাঠ্য কেন্দ্র প্রতিষ্ঠার বিষয়টি সকলের প্রশংসা লাভ করেছে। এই কাজে দেশজুড়ে অগ্রগতি লক্ষ্য করা গেছে। এমনকি দেশের নাগরিক এবং তরুণ শিক্ষার্থীদের মধ্যে দেশীয় গরুর গুরুত্ব সম্পর্কে সচেতনতা তৈরিতে প্রচার চালানো হচ্ছে। এজন্য জাতীয় কামধেনু আয়োগ গরু-বিজ্ঞানের ওপর অধ্যায়ন সামগ্রী প্রস্তুত করার উদ্যোগ নিয়েছে। এর ভিত্তিতেই ‘কামধেনু গো-বিজ্ঞান প্রচার-প্রসার পরীক্ষা’ অনুষ্ঠিত হবে। দেশীয় গরুর উপযোগীতা সম্পর্কে ভারতীয়দের মধ্যে সচেতনতা বৃদ্ধি এবং তাদেরকে সেবিষয়ে আগ্রহী করে তুলতে এই পরীক্ষা বিশেষ সহায়ক হবে। গরু দুধ দেওয়া বন্ধ করার পরেও তার যে কার্যকরিতা এবং ব্যবসায়িক সুযোগ সুবিধা রয়েছে, সে সম্পর্কেও সাধারণ মানুষকে সচেতন করে তোলা যাবে।
কামধেনু গো-বিজ্ঞান প্রচার-প্রসার পরীক্ষা এবছর ২৫ ফেব্রুয়ারি অনলাইনের মাধ্যমে অনুষ্ঠিত হবে। এই পরীক্ষার বিষয়ে বিস্তারিত তথ্য খুব শীঘ্রই তাদের ওয়েবসাইটে পাওয়া যাবে। ওয়েবসাইটি হলো http://kamdhenu.gov.in এবং http:// kamdhenu.blog । এই পরীক্ষার চারটি বিভাগ রয়েছে।  প্রাথমিক স্তর থেকে অষ্টম শ্রেণী পর্যন্ত  নবম শ্রেণী থেকে দ্বাদশ শ্রেণী পর্যন্ত  দ্বাদশ শ্রেণী পাশ করার পর কলেজ স্তর এবং  সাধারণ জনগণের জন্য।
কামধেনু গো-বিজ্ঞান প্রচার-প্রসার পরীক্ষা ১০০ নম্বরে নেওয়া হবে। পরীক্ষার সময় এক ঘন্টা। ইংরেজি, হিন্দি এবং ১২টি আঞ্চলিক ভাষায় এই পরীক্ষা নেওয়া হবে। তবে এই পরীক্ষার জন্য কোনো ফি লাগবে না। পরীক্ষাটি হবে টিক মার্ক অবজেকটিভ টাইপ প্রশ্ন-উত্তর ভিত্তিক। স্বচ্ছতার ভিত্তিতে এই পরীক্ষা নেওয়া হবে। অনলাইন পরীক্ষায় যেরকমভাবে প্রশ্ন সেট করা হয় সেইরকম ভাবেই এই পরীক্ষা নেওয়া হবে। এই পরীক্ষার ফলাফল খুব দ্রুত রাষ্ট্রীয় কামধেনু আয়োগের ওয়েবাইটে প্রকাশ পাবে। সকলকেই শংসাপত্র প্রদান করা হবে। পাশাপাশি মেধাবী পরীক্ষার্থীদের পুরস্কৃত করা হবে।
অনলাইন পরীক্ষার জন্য রেজিস্ট্রেশন লিঙ্কটি রাষ্ট্রীয় কামধেনু আয়োগের ওয়েবসাইট “kamdhenu.gov.in” / “kamdhenu.blog” তে পাওয়া যাবে। ভবিষ্যতে রাষ্ট্রীয় কামধেনু আয়োগ বছরে একবার করে কামধেনু গো-বিজ্ঞান প্রচার-প্রসার পরীক্ষা নেবে। এটি প্রধানমন্ত্রী নরেন্দ্র মোদীর আত্মনির্ভর ভারত/ভোকাল ফর লোকাল/সবুজ ভারত/ডিজিটাল ইন্ডিয়া/স্বচ্ছ ভারত/সুস্থ ভারত/মেক ইন ইন্ডিয়া-র স্বপ্নকে পূর্ণ করবে।
রাষ্ট্রীয় কামধেনু আয়োগ দেশীয় গরুর সংরক্ষণ এবং তার কার্যকারিতা বিষয়ে প্রচার অভিযান চালাচ্ছে। গরু সংরক্ষণ, সুরক্ষা এবং বংশ বৃদ্ধির জন্য ও গবাদি পশুর উন্নয়ন কর্মসূচির লক্ষ্যে ভারত সরকার এই রাষ্ট্রীয় কামধেনু আয়োগ গঠন করেছে। এর মাধ্যমে গবাদি পশু সম্পর্কিত প্রকল্প এবং নীতি নির্দেশিকা বাস্তবায়নের সাহায্যে ক্ষুদ্র ও প্রান্তিক কৃষক, মহিলা ও যুব উদ্যোক্তাদের জীবন জীবিকা নির্বাহের পথ সুগম হয়েছে।
প্রতিরক্ষামন্ত্রক
প্রতিরক্ষা ক্ষেত্রে স্বনির্ভর হতে গবেষণা ও উন্নয়নে জোর দিতে হবে বলে জানালেন রাজনাথ সিং
নয়াদিল্লি, ১৯ সেপ্টেম্বর, ২০১৯
প্রতিরক্ষা সংক্রান্ত উৎপাদনে স্বনির্ভর হওয়ার জন্য ভারতকে গবেষণা ও উন্নয়নে গুরুত্ব দিতে হবে বলে জানালেন প্রতিরক্ষা মন্ত্রী শ্রী রাজনাথ সিং। আজ বেঙ্গালুরুতে আয়োজিত ২০১৯-এর ইঞ্জিনিয়ার্স কনক্লেভের সপ্তম অধিবেশনে যোগ দিয়ে শ্রী সিং বলেন, ভারতীয় প্রতিরক্ষা শিল্প অতীতে এর সম্পর্ণ ক্ষমতা অনুযায়ী কাজ করেনি যার ফলে সমর সরঞ্জাম আমদানির ওপর অনেকাংশেই নির্ভর করতে হয়েছে দেশকে। এই প্রেক্ষিতে তিনি অভ্যন্তরীণভাবে অত্যাধুনিক সমর প্রযুক্তি গড়ে তোলায় জোর দেন যাতে দেশকে এক্ষেত্রে স্বনির্ভর করা যায়, পাশাপাশি বিদেশি মুদ্রা-ও সঞ্চয় করা যায়। প্রতিরক্ষা মন্ত্রী অধিবেশনে বক্তব্য রাখতে গিয়ে বলেন, যখন কোন দেশ যুদ্ধে লিপ্ত হয় তখন সর্বোত্তম প্রযুক্তি যে দেশের রয়েছে সেই দেশই যুদ্ধে জয়লাভ করে।
প্রতিরক্ষা ক্ষেত্রে কৃত্রিম মেধার প্রয়োজনীয়তার ওপর গুরুত্ব দিয়ে শ্রী সিং বলেন, কৃত্রিম বুদ্ধিমত্তা ভবিষ্যৎ সামরিক অভিযানে গুরুত্বপূর্ণ পরিবর্তন আনতে সমর্থ। তিনি বলেন, কেন্দ্রীয় সরকার ইতিমধ্যেই প্রতিরক্ষা ক্ষেত্রে কৃত্রিম মেধা প্রয়োগ করার বিষয়ে একটি রোডম্যাপ তৈরি করেছে। তিনি প্রতিরক্ষা ক্ষেত্রে উদ্ভাবন ও প্রযুক্তির গুরুত্বের কথাও ভাষণ প্রসঙ্গে উল্লেখ করেন।
SSS/DM
(Visitor Counter : 37
প্রতিরক্ষামন্ত্রক
৭৩তম সেনা দিবস উদযাপিত
নয়াদিল্লি, ১৫ জানুয়ারি, ২০২১
ভারতীয় সেনাবাহিনী আজ তার প্রতিষ্ঠার ৭৩তম দিবস, যা সেনা দিবস হিসেবে পরিচিত তা উদযাপন করছে। প্রতি বছর ১৫ জানুয়ারি সেনা দিবস হিসেবে উদযাপন করা হয়। উল্লেখ করা যেতে পারে, ১৯৪৯-এর আজকের দিনেই তৎকালীন ব্রিটিশ সেনা প্রধান জেনারেল স্যর এস আর আর বুচারের কাছ থেকে জেনারেল কে এন চারিয়াপ্পা স্বাধীনতার পর ভারতীয় সেনাবাহিনীর প্রথম সেনা প্রধান হিসেবে দায়িত্ব গ্রহণ করেছিলেন।
এই উপলক্ষে চিফ অফ ডিফেন্স স্টাফ জেনারেল বিপিন রাওয়াত এবং সেনাবাহিনীর তিন শাখার প্রধানরা জাতীয় যুদ্ধ স্মারকে শহীদ সেনানীদের প্রতি পুষ্পার্ঘ্য অর্পণ করে শ্রদ্ধা জানান।
দিল্লি ক্যান্টমেন্টের চারিয়াপ্পা প্যারেড গ্রাউন্ডে সেনা কুচকাওয়াজে অভিবাদন গ্রহণ করেন সেনা প্রধান জেনারেল এম এম নারভানে। জেনারেল নারভানে পাঁচটি মরণোত্তর সহ ১৫টি সেনা পদক সেনানীদের হাতে তুলে দেন। কর্তব্যরত অবস্থায় অসামান্য অবদানের স্বীকৃতিস্বরূপ সেনা পদক দেওয়া হয়ে থাকে। সেনাবাহিনীর এই কুচকাওয়াজের নেতৃত্বে ছিলেন মেজর জেনারেল অলোক কাকের। কুচকাওয়াজের পর সেনাবাহিনীর পক্ষ থেকে টি-৯০ ট্যাঙ্ক ভীষ্ম, ব্রহ্মস ক্ষেপণাস্ত্র প্রযুক্তি, টিমাকা মাল্টিপল রকেট উৎক্ষেপণ ব্যবস্থা, ব্রিজ লেয়ার ট্যাঙ্ক, প্রভৃতি প্রদর্শিত হয়। এছাড়াও, আন্তর্জাতিক বিভিন্ন ক্রীড়া প্রতিযোগিতায় বিজয়ী সেনানীরা এই অনুষ্ঠানে উপস্থিত ছিলেন।
সেনা দিবস উদযাপন অনুষ্ঠানে ভারতীয় সেনাবাহিনীর পক্ষ থেকে সম্পূর্ণ দেশীয় প্রযুক্তিতে তৈরি ৭৫টি ড্রোনের নিদর্শন পেশ করা হয় এবং তাদের কার্যকরিতা দেখা হয়।
কেন্দ্রীয়মন্ত্রিসভা
ভারত ও মরক্কোর মধ্যে যুব সম্পর্কিত বিষয়ে স্বাক্ষরিত মউ সম্পর্কে মন্ত্রিসভাকে অবহিত করা হয়েছে
নয়াদিল্লি, ২৭ মার্চ, ২০১৯
ভারত ও মরক্কোর মধ্যে যুবসম্পর্কিত বিষয়ে সহযোগিতার লক্ষ্যে গত ফেব্রুয়ারি মাসে স্বাক্ষরিত সমঝোতাপত্র বা মউ সম্পর্কে মন্ত্রিসভাকে অবহিত করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এ বিষয়ে জানানো হয়।
এই মউ স্বাক্ষরের উদ্দেশ্য হ’ল – যুবসম্পর্কিত বিভিন্ন বিষয়ে দুই দেশের মধ্যে সহযোগিতা গড়ে তুলতে আরও উৎসাহের সঞ্চার এবং সংশ্লিষ্ট ক্ষেত্রে সহযোগিতা আরও সুদৃঢ় করা। স্বাক্ষরিত সমঝোতাপত্রে যুব অনুষ্ঠান ও কর্মসূচিগুলিতে পারস্পরিক অংশগ্রহণ, তথ্য ও জ্ঞান আদান-প্রদান এবং বিনিময় কর্মসূচির মতো বিষয়গুলি অগ্রাধিকার পেয়েছে।
যুব সম্পর্কিত বিভিন্ন ক্ষেত্রে সহযোগিতা গড়ে তোলার মধ্যে রয়েছে – যুব কর্মসূচির আয়োজন; আন্তর্জাতিক সভা-সম্মেলনগুলির জন্য আমন্ত্রণপত্র আদান-প্রদান; মুদ্রিত সামগ্রী, চলচ্চিত্র, তথ্য, গবেষণা ও অন্যান্য তথ্যের বিনিময়; যুব উৎসব ও অন্যান্য কর্মসূচিগুলিতে পারস্পরিক অংশগ্রহণ।
স্বাক্ষরিত সমঝোতাপত্রে উল্লেখ করা হয়েছে যে, চলতি বছর থেকেই ২০ জন সদস্যের যুব প্রতিনিধিদল একে অপরের দেশ সফর করবে। এ ধরণের সফরের মেয়াদ হবে ১০ দিন।
CG/BD/SB
(Visitor Counter : 94
বৈদ্যুতিন ও তথ্যপ্রযুক্তি মন্ত্রক
১৪,৯০৩ কোটি টাকা ব্যয়ে ডিজিটাল ইন্ডিয়া কর্মসূচির সম্প্রসারণে অনুমোদন কেন্দ্রীয় মন্ত্রিসভার
নয়াদিল্লি, ১৬ অগাস্ট, ২০২৩
নাগরিকদের ডিজিটাল পরিষেবা প্রদানের লক্ষ্যে ২০১৫ সালের ১ জুলাই, ডিজিটাল ইন্ডিয়া কর্মসূচি চালু হয়েছিল। এই কর্মসূচি বিপুল সাফল্য অর্জন করেছে।
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ডিজিটাল ইন্ডিয়া কর্মসূচি সম্প্রসারণের অনুমোদন দিয়েছে। এজন্য ব্যয় হবে ১৪ হাজার ৯০৩ কোটি টাকা।
এর বৈশিষ্ট্যগুলি হল :
• ফিউচার স্কিলস প্রাইম প্রোগ্রামের আওতায় ৬ লক্ষ ২৫ হাজার তথ্য প্রযুক্তি পেশাদারের দক্ষতার পরিমার্জন ও উন্নয়ন ঘটানো;
• তথ্য সুরক্ষা ও শিক্ষা সচেতনতা  কর্মসূচির আওতায় ২ লক্ষ ৬৫ হাজার ব্যক্তিকে তথ্য সুরক্ষার বিষয়ে প্রশিক্ষণ;
• ইউনিফায়েড মোবাইল অ্যাপ্লিকেশন ফর নিউ এজ গভর্ন্যান্স – উমঙ্গ অ্যাপ/প্ল্যাটফর্মে ৫০০টি অতিরিক্ত পরিষেবার ব্যবস্থা। বর্তমানে এই প্ল্যাটফর্ম থেকে ১ হাজার ৭০০-রও বেশি পরিষেবা পাওয়া যায়;
• ন্যাশনাল সুপার কম্পিউটার মিশনের আওতায় বর্তমানের ১৮টির সঙ্গে আরও ৯টি সুপার কম্পিউটার যুক্ত করা হবে;
• কৃত্রিম মেধার প্রয়োগে সক্ষম বহুভাষিক অনুবাদ হাতিয়ার ভাষিণী বর্তমানে ১০টি ভাষায় কাজ করে। এটি অষ্টম তপশিলের অন্তর্ভুক্ত ২২টি ভাষার সবকটিতেই প্রয়োগ করা হবে;
• ১ হাজার ৭৮৭টি শিক্ষা প্রতিষ্ঠানের মধ্যে সংযোগসাধনকারী জাতীয় জ্ঞান নেটওয়ার্কের আধুনিকীকরণ;
• ডিজিলকারের আওতায় ডিজিটাল ডকুমেন্ট যাচাইকরণের সুবিধা এবার থেকে এমএসএমই ও অন্য সংস্থাগুলিও পাবে;
• দ্বিতীয় ও তৃতীয় পর্যায়ের শহরগুলিতে ১,২০০টি স্টার্টআপ-কে সহায়তা দেওয়া হবে;
• স্বাস্থ্য, কৃষি এবং সুস্থিত শহর নিয়ে কৃত্রিম মেধাভিত্তিক তিনটি উৎকর্ষ কেন্দ্র স্থাপন করা হবে;
• ১২ কোটি কলেজ পড়ুয়ার জন্য সাইবার সচেতনতা কোর্স;
• সাইবার সুরক্ষার ক্ষেত্রে বেশ কিছু নতুন প্রয়াস। এর মধ্যে এ সংক্রান্ত বিভিন্ন হাতিয়ারের উন্নয়ন এবং জাতীয় সাইবার সমন্বয় কেন্দ্রের সঙ্গে ২০০টিরও বেশি সাইটের সংযুক্তিকরণ রয়েছে;
• আজকের ঘোষণাগুলি ভারতের ডিজিটাল অর্থনীতিকে উৎসাহ যোগাবে, পরিষেবাগুলিকে ডিজিটাল মাধ্যমের নাগালের মধ্যে আনবে এবং ভারতের তথ্য প্রযুক্তি ও বৈদ্যুতিন ক্ষেত্রকে সহায়তা করবে।
AC/PM/SB
(Visitor Counter : 46
আদিবাসীবিষয়কমন্ত্রক
নিউ ইয়র্কে আন্তর্জাতিক যোগ দিবস উপলক্ষ্যে আয়োজিত ‘সোলস্টিক ফর টাইমস স্কোয়্যার ২০২১’ অনুষ্ঠানে আদিবাসীদের তৈরি সামগ্র্রী প্রদর্শিত হয়েছে
নয়াদিল্লী, ২২ জুন, ২০২১
আন্তর্জাতিক যোগ দিবস উদযাপনের অঙ্গ হিসেবে নিউ ইয়র্কে ভারতীয় দূতাবাস টাইম্স স্কোয়্যারে একটি বিশেষ অনুষ্ঠানের আয়োজন করেছিল। সারাদিন ব্যাপি এই অনুষ্ঠানে যোগাভ্যাসের পাশাপাশি স্বাস্থ্য, আর্য়ুবেদ এবং সুস্থ থাকার বিষয়ে একটি প্রদর্শনীর আয়োজন করা হয়। শহরের অন্যতম ব্যস্ত এই জায়গাটিতে প্রায় ৩ হাজার মানুষ জড়ো হয়েছিলেন।
প্রদর্শনীতে রোগ প্রতিরোধ ক্ষমতা বাড়ানোর উপাদন সহ বিভিন্ন আর্য়ুবেদিক সামগ্রী যে স্টলে প্রদর্শিত হচ্ছিল সেখানে মানুষের কৌতুহল ছিল সবথেকে বেশি। ট্রাইবস ইন্ডিয়া এই স্টলটিতে আদিবাসীদের তৈরি বিভিন্ন সামগ্রী ছাড়াও রোগ প্রতিরোধ ক্ষমতা বৃদ্ধির জন্য নানা ধরণের মশলাপাতি, মধু, চ্যাবনপ্রাশ, আমলা, অশ্বগন্ধা পাউডার, হার্বাল টি ও কফি, হার্বাল সাবান, সুগন্ধযুক্ত বাঁশের মধ্যে থাকা মোমবাতি, বাজরা, চাল ছাড়াও যোগাসনের জন্য মাদুর এবং বাঁশি ছিল। ভারতীয় আদিবাসীদের তৈরি করা বিভিন্ন সামগ্রীর বিষয়ে উৎসাহি মানুষরা এই স্টলে নানা প্রশ্ন করেছেন।
আদিবাসী শিল্পোদ্যোগীদের জাতীয় এবং আন্তর্জাতিক বাজারের সুযোগ করে দিতে এই উদ্যোগ নেওয়া হয়। মার্কিন যুক্তরাষ্ট্রে ভারতীয় জনজাতিগুলির উৎপাদিত বিভিন্ন সামগ্রী জনপ্রিয় করে তোলার জন্য ট্রাইবস ইন্ডিয়া, নিউ ইয়র্কে ভারতীয় দূতাবাসের সহায়তায় এই উদ্যোগ নেয়। এই আয়োজনের সাফল্যে ভবিষ্যতে আরও বড় আন্তর্জাতিক বাজারে আদিবাসীদের সামগ্রী প্রদর্শনের পরিকল্পনা করা হয়েছে।
ট্রাইবস ইন্ডিয়ার উৎপাদিত সামগ্রীগুলিকে উপহার সামগ্রী হিসেবে তালিকাভুক্ত করার জন্য ভারতীয় দূতাবাস উদ্যোগী হয়েছে। ট্রাইবস ইন্ডিয়ার সঙ্গে মার্কিন যুক্তরাষ্ট্রের কালচারাল অ্যান্ড ইনোভেশন সেন্টার যৌথভাবে আদিবাসীদের সামগ্রীকে জনপ্রিয় করে তুলবার জন্য বিভিন্ন উদ্যোগ গ্রহণের পরিকল্পনা করেছে।
(CG/CB/NS
প্রধানমন্ত্রীরদপ্তর
প্রধানমন্ত্রী বেলগ্রেডে কুস্তি প্রতিযোগিতায় পদক জয়ের জন্য শিবানী, অঞ্জু, দিব্যা, রাধিকা এবং নিশা-কে অভিনন্দন জানিয়েছেন
নতুন দিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদী বেলগ্রেডে কুস্তি প্রতিযোগিতায় পদক জয়ের জন্য শিবানী, অঞ্জু, দিব্যা, রাধিকা এবং নিশা-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“বেলগ্রেডে কুস্তি প্রতিযোগিতায় পদক জেতার জন্য শিবানী, অঞ্জু, দিব্যা, রাধিকা এবং নিশা-কে অভিনন্দন। তাঁদের বিশেষ ক্রীড়া দক্ষতা দেশে কুস্তিকে আরও জনপ্রিয় করে তুলতে সাহায্য করবে।”
CG/SS/SKD/
(
প্রধানমন্ত্রীরদপ্তর
ডাল হ্রদে প্রথম ভাসমান অর্থনৈতিক শিক্ষা বিষয়ক শিবির করার জন্য আইপিপিবি-র প্রশংসা প্রধানমন্ত্রীর
নয়াদিল্লি, ০৫ নভেম্বর, ২০২২
প্রধানমন্ত্রী শ্রী নরেন্দ্র মোদী জম্মু-কাশ্মীরের শ্রীনগরে নিভেসক দিদির আওতায় ডাল হ্রদে প্রথম ভাসমান অর্থনৈতিক শিক্ষা বিষয়ক শিবির করার জন্য আইপিপিবি-র প্রশংসা করেছেন।
ভারতীয় ডাকের পেমেন্ট ব্যাঙ্কের ট্যুইটের জবাবে প্রধানমন্ত্রী বলেন;
“মহিলাদের আরো ক্ষমতায়ণের জন্য দারুন উদ্যোগ!”
PG/PM/NS
(
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ২৭ মে, ২০১৯
রাষ্ট্রপতি আগামী ৩০ মে সন্ধ্যা ৭টায় প্রধানমন্ত্রী এবং তাঁর মন্ত্রিসভার সদস্যদের শপথবাক্য পাঠ করাবেন। এই শপথ গ্রহণ অনুষ্ঠান রাষ্ট্রপতি ভবনে অনুষ্ঠিত হবে।
SSS/CB/DM
(Visitor Counter : 71
অর্থমন্ত্রক
৪৫-তম সিভিল অ্যাকাউন্টস দিবস উদযাপন
নতুন দিল্লি, ০১ মার্চ, ২০২১
কেন্দ্রীয় অর্থমন্ত্রী শ্রীমতি নির্মলা সীতারামনের পৌরহিত্যে নতুন দিল্লিতে ৪৫-তম সিভিল অ্যাকাউন্টস দিবস উদযাপিত হল। অনুষ্ঠানে অন্যদের মধ্যে উপস্থিত ছিলেন ভারতের কম্পট্রোলার এন্ড অডিটর জেনারেল শ্রী জিসি মুর্মু সহ অন্যান্য আধিকারিকরা। এই প্রথম এই দিনটি ভার্চুয়াল মাধ্যমে উদযাপন করা হয়। যেখানে ইন্ডিয়ান সিভিল অ্যাকাউন্ট সার্ভিসের সঙ্গে যুক্ত আধিকারিক ও কর্মীরা অংশ নেন।
কেন্দ্রীয় অর্থমন্ত্রী তাঁর ভাষণে এই সার্ভিসের সঙ্গে যুক্ত সংশ্লিষ্ট সকলকে করোনা অতিমারি পরিস্থিতির মোকাবিলায়গুরুত্বপূর্ণ ভূমিকা নেওয়ার জন্য অভিনন্দন জানান। প্রযুক্তির ব্যবহার করে বিভিন্ন ক্ষেত্রে অর্থ পৌঁছে দেওয়ার ব্যাপারে গুরুত্বপূর্ণ পদক্ষেপ নেওয়ার জন্য তাঁদের প্রশংসা করেন। শ্রীমতি সীতারামন অর্থনৈতিক ব্যবস্থাপনার মাধ্যমে সুবিধাভোগীদের কাছে সরাসরি অর্থ পৌঁছে দেওয়ার বিষয়টি সাফল্য পাওয়ায় সন্তোষ প্রকাশ করেন। কেন্দ্রীয় অর্থমন্ত্রী তিনটি বিষয়ের ওপর গুরুত্ব আরোপ করেন। এর মধ্যে রয়েছে কাগজপত্রের ব্যবহার ছাড়া স্বচ্ছ সরকার, আধুনিক প্রযুক্তির সুযোগ নেওয়া এবং ডিজিটাল পেমেন্ট এর ওপর গুরুত্ব আরোপ করা।
ভারতের কম্পট্রোলার এন্ড অডিটর জেনারেল শ্রী জি সি মুর্মু তাঁর ভাষণে বলেন পাবলিক ফিনান্সিয়াল ম্যানেজমেন্ট সিস্টেম এর মাধ্যমে সরকার আর্থিক লেনদেন সহজভাবে করতে সমর্থ হয়েছে। এই পদ্ধতির মাধ্যমে প্রধানমন্ত্রী কৃষি প্রকল্প সার্থকভাবে রূপায়িত হয়েছে। তিনি তথ্য প্রযুক্তির ব্যবহার করে জিওগ্রাফিক্যাল ট্যাগিং এর প্রয়োজনীয়তার কথা উল্লেখ করেন।
প্রধানমন্ত্রীর অর্থনৈতিক উপদেষ্টা পর্ষদের চেয়ারম্যান ডক্টর বিবেক দেবরায় তাঁর ভাষণে দায়িত্বশীল সম্প্রদায়গুলি দেশ গঠনের ক্ষেত্রে গুরুত্বপূর্ণ ভূমিকা নিতে পারে বলে উল্লেখ করেন। জনগণের প্রয়োজনের বিষয়গুলি স্থানীয় সংস্থাগুলির মাধ্যমেই মেটানো সম্ভব বলে তিনি মনে করেন।
প্রধানমন্ত্রীরদপ্তর
জন্মাষ্টমীর শুভেচ্ছা জানানোয় লতা মঙ্গেশকরজিকে প্রধানমন্ত্রীর ধন্যবাদ জ্ঞাপন
নতুন দিল্লি, ৩০ আগস্ট, ২০২১
প্রধানমন্ত্রী শ্রী নরেন্দ্র মোদী জন্মাষ্টমীর শুভেচ্ছা জানানোয় লতা মঙ্গেশকরজিকে কৃতজ্ঞতা জানিয়েছেন। কিংবদন্তী গায়িকা প্রধানমন্ত্রীকে শুভেচ্ছা জানান এবং তাঁর একটি গুজরাটি ভজন বার্তার সঙ্গে যুক্ত করে পাঠিয়েছেন।
এক ট্যুইট বার্তায় শ্রী মোদী বলেন, “@mangeshkarlata দিদি আর্শীবাদ জানানোর জন্য আপনাকে অনেক অনেক ধন্যবাদ। আপনাকেও জন্মাষ্টমীতে অনেক অনেক শুভকামনা জানাই। আপনার গাওয়া ভজন মন্ত্রমুগ্ধ করে দেয়। ”
CG/CB/SFS
(
জলশক্তি মন্ত্রক
বন্যা পরিস্থিতি ও এ সংক্রান্ত পরামর্শ
নয়াদিল্লি, ৩১ আগস্ট, ২০২০
পশ্চিম মধ্যপ্রদেশের বিক্ষিপ্ত কিছু এলাকায় ভারী থেকে অতিভারী বৃষ্টির সম্ভাবনা। পূর্ব রাজস্থান, গুজরাট, পশ্চিমবঙ্গ লাগোয়া হিমালয়ের পাদদেশ ও সিকিমের কিছু কিছু এলাকায় বিক্ষিপ্তভাবে ভারী থেকে অতিভারী বৃষ্টির পূর্বাভাস রয়েছে। এছাড়াও, মধ্য-মহারাষ্ট্র, আসাম, কোঙ্কন ও গোয়ার বিক্ষিপ্তভাবে কিছু কিছু এলাকায় ভারী থেকে অতিভারী বৃষ্টির পূর্বাভাস ছিল। এই সমস্ত জায়গায় আজ সকালদিকে ভারী বৃষ্টির খবর মিলেছে।
বিহার, উত্তরপ্রদেশ, ওড়িশা, মহারাষ্ট্র, আসাম, গুজরাট, ঝাড়খণ্ড ও পশ্চিমবঙ্গের ২০টি স্থানে বন্যা পরিস্থিতির সৃষ্টি হয়েছে। এছাড়াও, বিহার, উত্তরপ্রদেশ, আসাম ও ওড়িশার ২৪টি কেন্দ্রে বিভিন্ন নদ-নদীর জল স্বাভাবিকের থেকে ওপরে বইছে। এর ফলে এই এলাকাগুলিতেও বন্যার পরিস্থিতি দেখা দিয়েছে।
আজ গুজরাটের বিক্ষিপ্ত কিছু এলাকায় ভারী থেকে অতিভারী বৃষ্টির পূর্বাভাস ছিল। এছাড়াও, পশ্চিম-মধ্যপ্রদেশ ও উত্তর-কোঙ্কন এলাকায় ভারী থেকে অতিভারী বৃষ্টির পূর্বাভাস দেওয়া হয়। এই এলাকাগুলিতে ৩১ তারিখের পর ধীরে ধীরে বৃষ্টির দাপট কমবে। তবে, ১ থেকে ৩ সেপ্টেম্বর পর্যন্ত উত্তর-পশ্চিম ভারত ও হিমালয়ের পশ্চিম এলাকায় বৃষ্টির দাপট বাড়বে। বিভিন্ন রাজ্যে প্রবল বৃষ্টির দরুণ একাধিক নদ-নদীর জল স্বাভাবিকের তুলনায় ওপর দিয়ে বইছে। তবে, আগামী ৪৮ ঘন্টায় মধ্যপ্রদেশ ও মহারাষ্ট্রে বৃষ্টির দাপট হ্রাস পাওয়ার ফলে বন্যা পরিস্থিতিতে তুলনামূলক উন্নতি হবে।
উক্ত রাজ্যগুলির সমস্ত জেলায় আগামী তিন থেকে চারদিন পরিস্থিতির ওপর তীক্ষ্ণ নজর রাখা হবে। এই রাজ্যগুলিকে জলাধারগুলির পরিস্থিতির ওপর নিবিড় নজর রাখার পরামর্শ দেওয়া হয়েছে। সেইসঙ্গে নিচু এলাকাগুলিকে আগাম সতর্কীত করা হয়েছে। রেল লাইন, সড়কপথ এবং সেতুগুলির ওপর সর্বদাই নজর রাখা হচ্ছে যাতে যে কোনও রকমের অযাচিত দুর্ঘটনা এড়ানো যায়। যে সমস্ত এলাকায় রেল লাইন বন্যার জলে ডুবে রয়েছে, সেখানেও নজরদারি বাড়ানো হয়েছে। যে সমস্ত জেলায় কোভিড১-১৯ পরিস্থিতির জন্য ত্রাণ শিবির রয়েছে, সেখানকার জেলা প্রশাসনগুলিকে পরিস্থিতি নিয়ন্ত্রণে রাখতে প্রয়োজন সাপেক্ষে সবরকম ব্যবস্থা গ্রহণের নির্দেশ দেওয়া হয়েছে।
(CG/BD/DM
প্রতিরক্ষামন্ত্রক
প্রতিরক্ষা ক্ষেত্রে যুক্ত কর্মীদের জন্য বিভিন্ন কল্যাণমূলক উদ্যোগ
নয়াদিল্লী, ২০ ডিসেম্বর, ২০২১
তিন বাহিনীতে কর্মরত কর্মীদের বিভিন্ন সমস্যা নিয়ে নিয়মিত আলাপ-আলোচনা করা হয়। বাহিনীর কর্মীদের বিভিন্ন অভাব-অভিযোগের নিষ্পত্তির জন্য কর্মী নির্দেশালয়গুলি সক্রিয়ভাবে কাজ করে। তিন বাহিনীর সদস্যদের মানসিক চাপ কমাতে নানা উদ্যোগ নেওয়া হয়। প্রশিক্ষিত মনস্তত্ববিদরা বাহিনীর সদস্যদের সঙ্গে কথা বলেন। এছাড়াও , খাদ্য ও বস্ত্রের মানোন্নয়নের বিষয়ে প্রয়োজনীয় ব্যবস্থা নেওয়া হয়। পাশাপাশি কর্মীদের ছুটি সংক্রান্ত বিভিন্ন সুযোগ-সুবিধা, সীমান্তবর্তী অঞ্চলে বাহিনীর যেসব সদস্যরা রয়েছেন তাঁদের জন্য বিশেষ ব্যবস্থাপনা এবং বিভিন্ন স্তরে অভিযোগ নিষ্পত্তির ব্যবস্থাপনা গড়ে তোলা হয়েছে। কোনো অভিযান চলাকালীন সশস্ত্র বাহিনীর কর্মী প্রাণ হারালে তার পরিবারের সদস্যদের আর্থিক সহায়তা দেওয়া হয়।
প্রতিরক্ষা সংক্রান্ত পেনশন আদালত প্রাক্তন সেনাকর্মীদের বিভিন্ন অভাব-অভিযোগের নিষ্পত্তি করে থাকে। এছাড়াও প্রাক্তনী দিবস, তথ্য জানার অধিকার সেল এবং সিপিজিআরএএম সেল মারফত প্রাক্তন সেনাকর্মীদের বিভিন্ন অভাব-অভিযোগ এবং ক্ষোভের নিষ্পত্তি করা হয়। বর্তমানে সশস্ত্র বাহিনীর ফ্ল্যাগ-ডে তহবিলে আরও বেশি পরিমাণে অর্থের সংস্থান করা হচ্ছে। ২০২০-২১ অর্থবর্ষে ৩৭,৮১৫ জন সুবিধাভোগীকে ১৩৩ কোটি ৩১ লক্ষ টাকা আর্থিক সহায়তা দেওয়া হয়েছে। এছাড়াও প্রাইম মিনিস্টার স্কলারশিপ স্কিমে ২০২০-২১ অর্থবর্ষে ১০ হাজার ২৬৮ জনকে বৃত্তি দেওয়া হয়েছে। আর্মি ব্যাটেল ক্যাজুয়ালিটিজ ওয়েলফেয়ার ফান্ডের নাম পরিবর্তন করে আর্মড ফোর্সেস ব্যাটেল ক্যাজুয়ালিটিজ ওয়েলফেয়ার ফান্ড করা হয়েছে। এর ফলে বর্তমানে বিভিন্ন বিমান বাহিনী ও নৌবাহিনীর সদস্যরা যুদ্ধক্ষেত্রে প্রাণ দিলে তাঁদের পরিবার পরিজনও সেনাবাহিনীর মতোই সুযোগ-সুবিধা পাবেন। যুদ্ধক্ষেত্রে কেউ শহীদ হলে তার পরিবারের সদস্যরা বর্তমানে এককালীন সাহায্য বাবদ ৮ লক্ষ টাকা পাবেন। আগে এর পরিমাণ ছিল ২ লক্ষ টাকা। যুদ্ধক্ষেত্রে কেউ যদি আহত হয়ে ৬০ শতাংশের কম প্রতিবন্ধকতার শিকার হন তাহলে তিনি এককালীন সাহায্য বাবদ ১ লক্ষ টাকার পরিবর্তে ৪ লক্ষ টাকা ক্ষতিপূরণ পাবেন।
রাজ্যসভায় আজ শ্রী সুশীল কুমার গুপ্তার প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/NS
(Visitor Counter : 98